Inden du søger om tilskud, skal du overveje, hvordan du vil energiforbedre din bolig. Herudover skal du undersøge, om din bolig er energimærket, og i så fald hvilket energimærke, der er tildelt din bolig. Hvis ikke din bolig er energimærket, skal du kontakte en energimærkningskonsulent for at få styr på det. Hvis du har søgt og fået tilsagn om tilskud, kan du begynde at indgå aftaler med den håndværker, som du ønsker, skal foretage energirenoveringen. Igen er det dog vigtigt, at du ikke indgår aftaler med håndværkeren, før du har søgt og fået tilsagn om tilskud.